Pajala kommune

Pajala kommune er en kommune i Norrbottens län i landskapet Norrbotten i Sverige. Kommunens administrasjonssenter ligger i Pajala. Befolkningen er av både samisk, finsk og svensk herkomst. Pajala grenser mot nabokommunene Kiruna, Gällivare, Överkalix og Övertorneå. I øst grenser kommunen mot Finland.

Kommunens næringsliv domineres av et stort antall små bedrifter, der ikke minst data- og elektronikkindustrien de senere årene har utviklet kommunen til Norrlands svar på Silicon Valley. Gruveselskapet Northland Resources åpner et gruveanlegg i Kaunisvaara i slutten av 2012 for å utvinne de rike jernmalmressursene i områdetThe fastest greenfield mine project in the world Pressemelding fra gruveselskapet Northland Resources fra 10.01 2012, og det er forventes at denne virksomheten vil kunne gi kommunen et økonomisk oppsving. 

 Historie 
Det som i dag er Pajala kommune har siden de tidligste tider vært bebodd av reindriftere. De første tornedalsfinske nybyggerne slo seg ned i kommunens nedre del på 1570-tallet. Sognet og kommunen er oppkalt etter den mest framgangsrike av nybyggerne, birkarlen Lasse Pajanen (død ca. 1600). Allerede tidlig på 1700-tallet var befolkningen som levde av reindrift nesten helt drevet ut av kommunen. På midten av 1600-tallet ble Kengis Bruk anlagt her, noe som førte til vallonsk og svensk innvandring de neste århundrene. Pajala er en tradisjonsrik kulturbygd, med en jernverkshistorie som strekker seg over nesten tre århundrer.

Den tornedalske identiteten har blitt formet i møtet mellom finske, samiske og til en viss grad svenske kulturtradisjoner. Den geografiske beliggenheten har ført til at Pajala lenge har vært et naturlig handelssentrum.

Utvikling i folketallet har ikke gagnet kommunen. I 1950 bodde det drøyt 15 000 personer i det som i dag er Pajala kommune, i årsskiftet 2005-2006 bodde det 6798 personer i kommunen. Mye av den gamle industrinæringen basert på jordbruk og skogbruk er nesten helt borte, og befolkningen har blitt desimert og foreldet gjennom dødsfall og fraflytting. Drøyt 27 % av befolkningen er 65 år eller eldre, noe som er blant de høyeste andelene i Sverige. Næringslivet i Pajala domineres i dag av service med kommunen som største arbeidsgiver, noe trevareforedling og pendling til malmfeltene i Gällivare og Kiruna. 

 Språk 
Meänkieli og finsk har status som offisielle minoritetsspråk i kommunen, og Pajala er en av seks svenske kommuner hvor meänkieli har status som offisielt minoritetsspråk.Det svenske Språkrådets hjemmesider, om minoritetsspråk 

 Geografi 
Landskapet er dominert av store barskogsområder med innslag av myr.Artikkel om Pajala kommune i snl.no Torneälven er viktigste vassdrag i kommunen, og danner sammen med sideelva Muonioälven riksgrensa mot Finland. 

Pajala kommune har flyplass med daglige ruteflygninger til Luleå.

 Tettsteder 
Pajala kommune hadde fire tettsteder i 2010. I tabellen oppgis antall innbyggere per 31. desember 2010.

 #  Tettsted  Innbyggere 1.  Pajala 1 958 2.  Korpilombolo 529 3.  Junosuando 322 4.  Kangos 252

 Andre mindre steder i Pajala kommune 

 Aareavaara
 Airivaara
 Anttis
 Huukki
 Isokylä
 Isovaara
 Jarhois
 Juhonpieti och Erkheikki
 Kainulasjärvi
 Kardis
 Kassa
 Kaunisvaara
 Kengis
 Kenttä
 Keräntöjärvi
 Kieksiäisvaara
 Kiilarova Kihlanki
 Kitkiöjärvi
 Kolari
 Kompelusvaara
 Kurkkio
 Kätkesuando
 Käymäjärvi
 Lautakoski
 Liviöjärvi
 Lovikka
 Muodoslompolo
 Muonionalusta
 Männikkö
 Narken
 Nuuksujärvi
 Oksajärvi
 Parkalompolo Pentäsjärvi
 Peräjävaara
 Pimpiö
 Pääjärvi
 Ristomella
 Ruokojärvi
 Sahavaara
 Saittarova
 Salmijärvi
 Sattajärvi
 Sattavaara
 Selkäjärvi
 Särkimukka
 Talinen
 Teurajärvi
 Tornefors
 Törmäsniva
 Ylikodanmännikkö

 Vennskapskommuner 
  Kolari, Finland
  Målselv, Norge
  Olenegorsk, Russland

 Kuriosa 
Den samiske vekkelsespredikanten Lars Levi Læstadius var prost i Pajala fra 1849 til sin død i 1861. Handlingen i Mikael Niemis bok Populærmusikk fra Vittula (sv. Populärmusik från Vittula) utspiller seg hovedsakelig i Pajala kommun. Vittula er en folkelig benevning på et villaområde i Pajala. Læstadius er hovedperson i Niemis roman "Koke bjørn" som også foregår i Pajala.

 Referanser 

 Eksterne lenker 

 Offisiell hjemmeside for Pajala kommune